Die geestelike betekenis van syfergetalle (9) | "Is en Wat Was en Wat Kom" – die onbekende karakter van Jesus Christus en Sy Woord
← “…net soos die mense bestem is om een maal te sterwe en daarna die oordeel”
Die geestelike betekenis van syfergetalle (10) →
Posted on September 27, 2016	by 4windkoinonia
Soos in deel 1, deel 2, deel 3 , deel 4, deel 5, deel 6, deel 7, en deel 8 genoem, is syfers onskeibaar geheg aan mekaar, veral in die Skrifte en in hul geestelike betekenis.
Daar is dit baie duidelik vir die wat oë gegee is om te sien. Die vleeslike skepping is dit wat onrein is in vergelyking met dit wat gees (van God) is. Daarom was die vlees nog nooit en sal ook nooit deel wees van die geestelike koninkryk van God nie (Jioh 3:1-6; Rom 8:5-8; 1Kor 15:50). Maar om in die vlees besny te word deur ‘n uiterlike besnydenis op die agtste dag, is bloot ‘n tipe of ‘n skaduwee van die werklike geestelike besnyding!
DIE GETAL ‘NEGE’
Die aflê van die vlees is nie iets wat ons vrywilliglik doen nie. Ook dit kom van God en Hy gee die opdrag. Abraham is ons geestelike tipe van wat die geloof van Christus in ons bewerkstellig. Slegs deur Christus word ons instaat gestel om van die vlees ontslae te raak en dit kom deur God se oordeel. Die getal ‘nege’ beteken dus in ‘n geestelike sin dat ons deur oordeel moet gaan en dit is nie ‘n maklike proses nie. Die bekendste skrifteks wat die geestelike betekenis van die getal ‘nege’ uitbeeld is hierdie een.
Jesus se vlees was net soos ons s’n, maar Hy het nooit toegee aan Sy vlees nie! Die getal ‘nege’ dui geestelik aan die tyd wanneer God se oordeel op ons voltrek word. Ons as gewone mense is van nature aan vleeslike ongelowigheid onderworpe en ons voel soms dat God nie omgee nie. Dit is die tyd van groot benoudheid in ons aardse lewe waar God as baie ver ervaar word. Jesus het in Sy vlees deur elke versoeking gegaan en nie een keer daaraan toegegee nie. Ons sal dit alles moet beleef en na Hom roep vir hulp.
Heb 4:14-16 Terwyl ons dan ‘n groot Hoëpriester het wat deur die hemele deurgegaan het, naamlik Jesus, die Seun van God, laat ons die belydenis vashou. 15 Want ons het nie ‘n hoëpriester wat nie met ons swakhede medelye kan hê nie, maar een wat in alle opsigte versoek is net soos ons, maar sonder sonde. 16 Laat ons dan met vrymoedigheid na die troon van die genade gaan, sodat ons barmhartigheid kan verkry en genade vind om op die regte tyd gehelp te word.
Maar ons leer ook in die donker tye dat dit slegs die aankondiger is van die nuwe dag wat gaan breek. Dit is die dag van die grootste vreugde in ons lewens wanneer ons soos ‘n swanger vrou aan nuwe lewe geboorte gaan skenk! Die dae van geestelike onvrugbaarheid is finaal verby!
Jes 54:1-8 Jubel, onvrugbare, wat nie gebaar het nie! Breek uit in gejubel en juig, jy wat geen weë gehad het ni[die tyd in vlees en ons gebondenheid aan vleeslike drange en trots] e! Want die kinders van die eensame is meer as die kinders van die getroude, sê die HERE. 2 Maak die plek van jou tent wyd, en laat hulle die doeke van jou tentwonings oopspan. Verhinder dit nie! Maak jou lyne lank en slaan jou penne styf in. 3 Want jy sal regs en links uitbreek, en jou nageslag sal nasies in besit neem en verwoeste stede bevolk. 4 Wees nie bevrees nie, want jy sal nie beskaamd staan nie; en vrees geen skande nie, want jy sal nie nodig hê om te bloos nie; maar jy sal die skande van jou jonkheid vergeet [die tyd in vlees en ons gebondenheid aan vleeslike drange en trots] en aan die smaad van jou weduweeskap [geestelike droogtes] nie meer dink nie. 5 Want jou Maker is jou Man; HERE van die leërskare is sy Naam; en die Heilige van Israel is jou Verlosser. Hy sal die God van die hele aarde genoem word. 6 Want soos ‘n verlate vrou en ‘n bedroefde van gees het die HERE jou geroep, en soos ‘n vrou uit die jeugtyd as sy versmaad was, sê jou God. 7 Vir ‘n klein oomblik het Ek jou verlaat, maar met groot ontferminge sal Ek jou vergader. 8 In ‘n uitstorting van toorn het Ek vir ‘n oomblik my aangesig vir jou verberg, maar met ewige goedertierenheid ontferm Ek My oor jou, sê die HERE, jou Verlosser.
Die “negende uur” was ook “die uur van gebed” onder die ou verbond en dit tipeer weereens die tye wanneer ons op ons knieë gedwing word deur God se oordeel om na Hom te roep:
Hand 3:1 En Petrus en Johannes het saam na die tempel opgegaan op die uur van die gebed, die negende uur.
In sy negatiewe toepassing beeld die getal ‘nege’ uit dat ons eiegeregtig is, en nie eens bewus is van ons daaglikse behoefte aan bekering nie (1Kor 15:31):
Luk 15:3-7 Toe vertel Hy aan hulle hierdie gelykenis en sê: 4 Watter man onder julle wat honderd skape het en een van hulle verloor, laat nie die nege en negentig in die woestyn staan en gaan agter die een aan wat verlore is totdat hy dit kry nie? 5 En as hy dit kry, sit hy dit met blydskap op sy skouers. 6 En as hy by die huis kom, roep hy sy vriende en bure bymekaar en sê vir hulle: Wees saam met my bly, want ek het my skaap gekry wat verlore was. 7 Ek sê vir julle dat daar net so blydskap sal wees in die hemel oor een sondaar wat hom bekeer, meer as oor nege en negentig regverdiges wat die bekering nie nodig het nie.
Die getal ‘nege’ sluit dus ook in die verband aan by ons aanvanklike inherente behoefte oor God se voorsiening vir almal. Die getal ‘tien’ koppel aan die mens binne sy vleeslike behoeftes en sy roepe na ‘n vervulling van daardie behoeftes (ons sal in ons volgende artikel meer hiervan sê):
Luk 17:12-15 En toe Hy in ‘n sekere dorp ingaan, kom tien melaatse manne Hom tegemoet, wat op ‘n afstand bly staan het. 13 En hulle het hul stem verhef en gesê: Jesus, Meester, wees ons barmhartig! 14 En toe Hy hulle sien, sê Hy vir hulle: Gaan vertoon julle aan die priesters. En onderwyl hulle weggaan, het hulle rein geword.
Maar net wanneer ons geloof geskenk word om te kan sien dat God werklik vir almal voorsien het in Christus en dat Hy voorwaar almal gaan red en genees, sal ons kom buig en dankie sê. Dit is hierdie geloof wat die “min” kwalifiseer om nou geoordeel te word om in die eerste opstanding te wees. Dit is die uitgeworpenes uit die wêreldstelsels (ook uitgewerp uit die kerke van die wêreld wat simbolies getipeer was deur die Samaritane) wat nou geregverdig word deur God se oordeel:
Luk 17:15-19 En een van hulle, toe hy sien dat hy gesond was, het omgedraai en God met ‘n groot stem verheerlik. 16 En hy het op sy aangesig neergeval by sy voete en Hom gedank. En hy was ‘n Samaritaan. 17 Toe antwoord Jesus en sê: Het tien nie rein geword nie? En waar is die nege? 18 Was daar niemand onder hulle te vinde wat omgedraai het om God te verheerlik behalwe hierdie vreemdeling nie? 19 En Hy sê vir hom: Staan op en gaan; jou geloof het jou gered.
5 Responses to Die geestelike betekenis van syfergetalle (9)